《感秋二首用南津胡宪长趣驾韵 其二》
明代·黄佐

淅淅秋风吹雨来，自怜樗散未须培。水边白鸟背人去，霞外青山待我回。

抱病江湖长对酒，侧身天地数登台。故园只在扁舟上，三径黄花万树梅。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。